দেবশ্ৰী ৰয় প্ৰথমত তাইৰ মাক আৰু ডাঙৰ ভনীয়েক পূৰ্ণিমা ৰয়ৰ পৰা নৃত্য শিকিছিল। কম বয়সৰ পৰাই তাই মঞ্চত নৃত্য পৰিৱেশনৰ মাধ্যমত পৰিচিত লাভ কৰিছিল। পিছত তাই বন্দনা সেন আৰু  কেলুচৰণ মহাপাত্ৰৰ পৰা উৰিষ্যী (উৰিষ্যা) নৃত্যৰ শিক্ষা লয়। উৰিষ্যীৰ লগতে কেলুচৰণ মহাপাত্ৰৰ প্ৰভাৱত ভাৰতীয় লোকনৃত্যৰ প্ৰতি দেবশ্ৰীৰ গভীৰ আসক্তিৰ জন্ম হয়। ১৯৯১ চনত তাই নটৰাজ দল প্ৰতিষ্ঠা কৰে আৰু দলৰ প্ৰথম পৰিৱেশনা "বাসবদত্তা" মঞ্চস্থ হয়। ৰবীন্দ্ৰনাথ ঠাকুৰৰ "অভিসাৰ"  কবিতা অৱলম্বনত এই নৃত্যনাট্য অতি জনপ্ৰিয়তা অৰ্জন কৰে। নটৰাজৰ অন্যতম প্ৰযোজনা "স্বপ্নেৰ সন্ধানে" আছিল বাংলাৰ বিভিন্ন অঞ্চলৰ লোকনৃত্যৰ সমন্বয়ত এক মঞ্চ-উপস্থাপনা যি দৰ্শকমহলত প্ৰসংশিত হয়। "স্বপ্নেৰ সন্ধানে"- ইয়াৰ সাফল্যৰ পিছত দেবশ্ৰী আৰু ডাঙৰ পদক্ষেপ লয়। তাই ভাৰতৰ বিভিন্ন স্থানৰ লোকনৃত্যক পাশ্চাত্যৰ মঞ্চত উপস্থাপন কৰে। তাৰ এই অভিনৱ প্ৰযোজনাৰ নাম "বিচিত্ৰ" যি ইউৰোপীয় মহাদেশত বহু প্ৰসংশা অৰ্জন কৰে।

চলচ্চিত্ৰ শিল্পী হিচাপে খ্যাতি
ৰাজনীতি
ব্যক্তিগত জীবন
নৃত্যশিল্পী হিচাপে খ্যাতি